钦定古今图书集成/明伦汇编/氏族典/第496卷 > 郑洛
## 钦定古今图书集成/明伦汇编/氏族典/第496卷 > 郑洛

按《明外史郑洛传》：“洛字禹秀，安肃人。嘉靖三十五年
进士，除登州推官，征拜御史，出为四川参议，迁山西
参政。万历二年，由浙江左布政改右佥都御史，巡抚
山西，移大同，入为兵部右侍郎。七年，以左侍郎总督
宣、大、山西军务，累加至太子太保，召为戎政尚书。十
八年，洮、河用兵，诏经略陕西、延、宁、甘肃及宣、大、山西”
边务。事平，加少保，仍召理戎政。给事中张栋言洮、河
之衄殒，将丧师，再疏劾洛欺罔。洛乃谢病归。卒，谥襄
敏。